ธงพระพุทธศาสนา - วิกิพีเดีย

# ธงพระพุทธศาสนา

### จากวิกิพีเดีย สารานุกรมเสรี

ธงธรรมจักร

ธงพระพุทธศาสนา ที่ใช้ทั่วไปสำหรับในประเทศไทย คือ ธงพระธรรมจักร อันหมายถึง ธรรมะที่นำไปสอนในที่ต่าง ๆ แล้วยังความสันติสุขให้เกิดขึ้นในที่นั้น ๆ ลักษณะธงเป็นรูปสี่เหลี่ยมผืนผ้าสีเหลืองแก่ (สีกรัก) ตรงกลางเป็นรูปพระธรรมจักรสีแดง

ปกติแล้ว รูปธรรมจักรนั้นมักทำเป็นรูปธรรมจักรประกอบด้วยซี่ล้อหรือกำ 8 ซี่ แต่ละซี่มีความหมายถึงองค์ของอริยมรรคแต่ละองค์ อันมีองค์ 8 วงล้อทหมายถึง ทุกข์และสมุทัย ซึ่งเป็นสิ่งที่ทุกคนเกิดมาแล้วจะต้องประสบ ดุมที่เป็นศูนย์กลางและสงบนิ่งไม่หมุน หมายถึง จุดหมายสูงสุด คือ นิโรธหรือนิพพาน

ในพิธีสำคัญทางพระพุทธศาสนาหรือในวันสำคัญทางศาสนา เช่น วันมาฆบูชา วันวิสาขบูชา วันอาสาฬหบูชาก็จะมีการประดับธงธรรมจักรตามสถานสำคัญต่าง ๆ เสมอ

## [แก้] ธงพระพุทธศาสนาระดับโลก

ธงฉัพพรรณรังสี

ส่วนธงพระพุทธศาสนาในระดับโลกนั้น ใช้ธงที่มีชื่อว่า ธงฉัพพรรณรังสี คำว่า "ฉัพพรรณรังสี" แปลว่ารัศมี ๖ สี ซึ่งกล่าวกันว่าแผ่ออกจากพระกายของพระพุทธเจ้า คือ

- สีเขียวเหมือนดอกอัญชัน (นีละ)
- สีเหลืองเหมือนหรดาลทอง (ปีตะ)
- สีแดงเหมือนแสงตะวันอ่อน (โรหิตะ)
- สีขาวเงินยวง (โอทาตะ)
- สีแสดเหมือนหงอนไก่ (มัญเชฏฐะ)
- และสีเลื่อมพรายเหมือนแก้วผลึก หรือสีประภัสสร (คือ สีทั้ง 5 ข้างต้นรวมกัน)

ในธงเมื่อถึงช่วงแบ่งของสีที่ 5 ก็จะนำเอาสีทั้ง 5 สีข้างต้นมาเรียงแบ่งกันให้ได้รวมทั้ง 5 สี เป็นสีที่ 6 "ฉัพพรรณรังสี" หรือ "รัศมี 6 สี" นั้น ย่อมแสดงถึงความที่พุทธศาสนิกชนยกย่องสมเด็จพระสัมมาสัมพุทธเจ้า

อนึ่ง สีในธงแต่ละสีมีความหมายดังต่อไปนี้

Blue: Loving kindness, peace and universal compassion
Yellow: The Middle Path - avoiding extremes, emptiness
Red: The blessings of practice - achievement, wisdom, virtue, fortune and dignity
White: The purity of Dharma - leading to liberation, outside of time or space
Orange: The Buddha's teachings - wisdom

ธงนี้ออกแบบโดยพุทธสมาคมโคลอมโบ เมื่อ พ.ศ. 2423 พันเอกเฮนรี่. เอส. โอลคอตต์เป็นผู้แก้ไขให้เป็นแบบที่ใช้ในปัจจุบัน ธงนี้ใช้เป็นครั้งแรกเมื่อ พ.ศ. 2428 ที่ประเทศศรีลังกา

## [แก้] แหล่งข้อมูลอื่น

- http://www.mdh.obec.go.th/myboard/view.php?qID=1421
- http://www.geocities.com/sakyaputto/symbol.htm
- สัญลักษณ์ทางศาสนาและศาสนสถาน (pdf)

ดึงข้อมูลจาก "http://th.wikipedia.org../../../%E0%B8%98/%E0%B8%87/%E0%B8%9E/%E0%B8%98%E0%B8%87%E0%B8%9E%E0%B8%A3%E0%B8%B0%E0%B8%9E%E0%B8%B8%E0%B8%97%E0%B8%98%E0%B8%A8%E0%B8%B2%E0%B8%AA%E0%B8%99%E0%B8%B2.html".

หมวดหมู่: ธง | พุทธศาสนา

##### Views

- บทความ
- อภิปราย
- รุ่นปัจจุบัน

##### ค้นหา

##### ภาษาอื่น

- Česky
- Deutsch
- English
- Français
- Polski
- 中文